เนื่องจาก เป็นผู้ป่วยมะเร็งเต้านม กินยาฮอร์โมน และ ฉีดยาทำลายรังไข่ และให้เกิดภาระเป็นวัยทองก่อนกำหนด อาการที่เกิดขึึ้น อื่นตาม step ค่อยข้างพอรับมือได้ ติดเรื่องการนอนไม่หลับ เมื่อตื่นระหว่างดึก แล้วไม่สามารถนอนต่อได้ อยากทราบว่า มีวิตามิน หรือ ยาชนิดไหน ช่วยเรื่องการนอนโดยไม่กระทบ กับ อาการป่วยที่เป็นอยู่ รบกวนสอบถามคะ
สวัสดีค่ะ ยานอนหลับ หรือวิตามินที่ช่วยเรื่องการนอน ในประเทศไทยยังถือว่าเป็นยาควบคุมนะคะ ต้องสั่งจ่ายโดยแพทย์ จึงแนะนำ ลองปรับพฤติกรรมที่ช่วยให้หลับง่ายขึ้นก่อนนะคะโดยให้หากิจกรรมที่ผ่อนคลายก่อนเข้านอน ( เช่น ฟังเพลง อ่านหนังสือ ),หลีกเลี่ยงการดื่มชากาแฟช่วงบ่ายถึงช่วงก่อนนอน,ออกกำลังกายให้สม่ำเสมอ,หลีกเลี่ยงการนอนหลับพักตอนกลางวัน เพื่อให้ร่างกายพร้อมจะนอนช่วงกลางคืนระหว่างที่นอน สภาพแวดล้อมไม่ควรมีเสียงดังรบกวน หรืออากาศที่ร้อนหรอเย็นเกินไป ที่จะส่งผลให้นอนไม่หลับหากปรับพฤติกรรมแล้วไม่ดีขึ้น แนะนำไปพบแพทย์เพื่อรับการรักษาอย่างเหมาะสมค่ะ